als_Latn dik_Latn sag_Latn
Duke marrë parasysh zhvillimet negative në sferën e urbanizmit të Prizrenit, me theks të veçantë në degradimin e trashëgimisë kulturore, “EC Ma Ndryshe” ka vendosur që t’i drejtohet me një letër publike, kandidatëve të Prizrenit që garojnë për ulëse në Kuvendin e Kosovës.
Lexojeni letrën e plotë, të nënshkruar nga Valon Xhabali, koordinator i Programit të Trashëgimisë Kulturore:
Përmes kësaj letre kërkojmë nga kandidatët për deputetë që të zotohen se çështjen e degradimit urbanistik dhe të trashëgimisë kulturore në Prizren ta ngrehin në nivelin më të lartë vendimmarrës të Republikës së Kosovës, në mënyrë që të ruhen vlerat e mbetura urbane të këtij vendbanimi.
Nevoja për një adresim të tillë vjen si pasojë e paaftësisë shumëvjeçare të komunës së Prizrenit për të vepruar në këtë drejtim, që si rrjedhojë ka sjellë dëmtimin e vlerave tradicionale të qytetit historik, përkundër faktit që vite më parë Kuvendi i Komunës së Prizrenit ka miratuar Planin për konservimin dhe zhvillimin e kësaj zone.
Ndërkohë, korniza legjislative dhe institucionale e Republikës së Kosovës është shumë e favorshme për mbrojtjen e trashëgimisë kulturore. Në rastin e qendrës së Prizrenit, përveç legjislacionit bazik (trashëgimia kulturore dhe planifikimi hapësinor) janë miratuar edhe ligjet për zonat e veçanta të mbrojtura dhe ai për Qendrën Historike të Prizrenit. Ndonëse kuadri ligjor për Qendrën Historike të Prizrenit është mjaft i gjerë deri më tani nuk ka gjetur zbatim të duhur në terren.
Prandaj, “EC Ma Ndryshe”, në prag të zgjedhjeve nacionale 2014 kërkon nga kandidatët për deputetë të Kuvendit të Kosovës nga Prizreni që të premtojnë publikisht se do të përkushtohen për ndërtimin e një sistemi të monitorimit të përhershëm parlamentar që do të përcillte punën e ekzekutivit në fushën e menaxhimit dhe zhvillimit urban në qytetin e Prizrenit, me theks të veçantë në ruajtjen e trashëgimisë kulturore. Krahas ndalimit të degradimit, nga deputetët e ardhshëm kërkohet zotimi se do të ushtrojnë autoritetin e tyre për krijimin e një mjedisi të përshtatshëm për zhvillim të kontrolluar dhe të qëndrueshëm urban, duke siguruar gjithnjë ruajtjen e vlerave urbane tradicionale të Prizrenit.
“EC Ma Ndryshe” në korrik të vitit 2013 ka nisur zbatimin e projektit “Urbanizmi i Prizrenit nën vëzhgim të përhershëm”, përkrahur financiarisht nga Fondacioni i Kosovës për Shoqëri të Hapur (KFOS). Nevoja për mbikëqyrjen e zhvillimeve në sektorin e urbanizimit ka rrjedhë si pasojë e zhvillimeve të shumta negative gjatë periudhës së pasluftës dhe tranzicionit që janë manifestuar me degradimin urban dhe planifikimin e pa-balancuar hapësinor. Projekti do të vazhdoj me monitorimin dhe publikimin e të gjeturave në sektorin e urbanizimit dhe planifikimit hapësinor, sikurse edhe me adresimin e përgjegjësisë institucionale.
Në një video të postuar ditë më parë në Youtube, familja e kryeministrit në largim, Hashim Thaçi, prindërit, gruaja dhe djali i tij, flasin për raportet me atë, sfidat, dashurinë dhe përkujdesin ndaj tyre.
Gruaja, Lumnija, flet për takimin e parë me bashkëshortin e saj, Hashimin.
Në këtë video, Lumja tregon që ishte Hashimi, ai që u dashurua i pari në atë.
“Hashimi ka qenë më shokë etij, të cilët kanë qenë njëkohësisht kolegët e mi, dhe unë kam pasur një takim me kolegët, dhe Hashimi ka qenë aty, dhe aty ka qenë hera e parë kur Hashimi më ka parë mua, dhe në atë moment ka lindur dashuria e Hashimit ndaj meje”, tregon Lumja e buzëqeshur.
E djali i tij, Endriti, fshatin Brojë, e sheh si “Relaks”.
“Fëmijë i mirë ka qenë. Pa probleme, dhe çysh o ma mirë ka mësu. Edhe ka punu edhe ka mësu”, tregojnë prindërit e kryeminstrit në largim.
Lumja thotë se motivimi kryesor i Hashimit është dashuria ndaj vendit të tij, dhe qytetarëve të Kosovës.
Ndërkaq sa i përket asaj që të tjerët flasin “keq”, familjarët thonë se nuk ndjehen mirë, porse sfidat janë të shumta, mirëpo përkrahja e tyre nuk ka munguar asnjëherë.
Për më tepër, shikojeni videon e familjes Thaçi.
Mospërmendja e Luginës së Preshevës, nga liderët e partive politike në Kosovë, ka indinjuar përfaqësuesit e kësaj treve. Ata thonë se kanë pritur që Lugina do të jetë ndër çështje kryesore gjatë fushatës për zgjedhjet parlamentare të 8 qershorit.
Mirëpo, deri më tani asnjë lider i partive politike në Kosovë, nuk e ka thënë as edhe një fjalë për Luginën e Preshevës. Madje as në programet e tyre qeverisëse nuk është e përfshirë çështja e Luginës. Kjo ka befasuar shumë kryetarin Lëvizjes së Progresit Demokratik, Jonuz Musliun. Ai thotë se ka pritur që çështja e Luginës të jetë pjesë e fushatës së partive politike në Kosovë. “Kosova nuk duhet të na harrojë.
Për neve është vitale se çfarë plani ka Kosova për Luginë të Preshevës. Ne kemi qenë dhe do të jemi Kosovë. Megjithatë nuk është hera e parë që po ndodh ky injorim ndaj popullatës në Preshevë. Nuk e di nëse kjo po bëhet nga frika e ndërkombëtarëve”, ka thënë Musliu për gazetën Tribuna. Sipas tij, në Kushtetutën e Kosovës është dashur që Lugina e Preshevës të këtë të drejtë votimi në Kosovë – See more at: http://albtime.com/index.php/lajme/kosove/20036/lugina-kerkon-qe-te-jete-pjese-e-zgjedhjeve-ne-kosove#sthash.FlKCAPXR.dpuf
Pretendimet kryesore të kryeministrit të Kosovës në largim se ai është themelues i Ushtrisë Çlirimtare të Kosovës (UÇK) hidhen poshtë nga disa dokumente të shtetit zviceran
Madje, nuk ka asnjë dëshmi se Hashim Thaçi ka dorëzuar punim seminarik në Universitetin e Zurich-ut, thuhet ne dokumentet që i ka siguruar gazeta “Zëri”
Në raportin e shërbimit sekret të Zvicrës të vitit 1998 “Mbi gjendjen në Kosovë”, prezantohen fakte diametralisht të kundërta nga ato që prezantohen në biografinë e Thaçit, siç shkruan në faqen e internetit të Kryeministrisë se: “Z. Hashim Thaçi është ndër themeluesit kryesorë të Ushtrisë Çlirimtare të Kosovës (1992)”
Anëtari i Parlamentit gjerman, Michael Brand nga partia e e kancelares gjermane Angela Merkel, ka thënë se për Kosovën dyert drejt Evropës janë të mbyllura për ata që mbështesin korrupsionin dhe krimin. Ai ka folur edhe për kryeministrin në detyrë Hashim Thaçi dhe rrethin e tij për veprime të paligjshme.
Brand ka thënë në fjalën e tij para Bundestagut gjerman se pozicioni gjerman është i qartë si loti: dera për në Evropë është e mbyllur për ata që qëndrojnë prapa krimit dhe korrupsionit. Deklarata e deputetit gjerman, ka nxitur reagimin e partive opozitare. Kryetari i Lidhjes Demokratike të Kosovës, Isa Mustafa përmes një postimi në Facebook, tha se qytetarët e Kosovës e dinë këtë realitet dhe vuajnë rëndë nga kjo qasje e qeverisë. Ndërsa lideri i AAK-së, Ramush Haradinaj ka thënë se deklarata e deputetit gjerman duhet të jetë tregue
s i qartë se Qeveria e Kosovës duhet të ikë nga pushteti. Haradinaj ka vlerësuar se Kosova ka nevojë jetike për një shtet dhe komb mik siç është Gjermania, ndërsa ka theksuar se me qeverisjen e deritashme Kosovës edhe më tej do t’i mbyllen dyert nga ky vend aleat që ka bërë kaq shumë për vendin tonë.
Anëtari i Parlamentit gjerman, Michael Brand nga partia e e kancelares gjermane Angela Merkel, ka thënë se për Kosovën dyert drejt Evropës janë të mbyellra për ata që mbështesin korrupsionin dhe krimin.
Michael Brand ka folur edhe për kryeministrin në detyrë Hashim Thaçi dhe rrethin e tij për veprime të paligjshme.
Brand ka thënë në fjalën e tij para Bundestagut gjerman se pozicioni gjerman është i qartë si loti: dera për në Evropë është e mbyllur për ata që qëndrojnë prapa krimit dhe korrupsionit.
“Pozicioni gjerman është i qartë si loti: Dera për në Evropë është e mbyllur për ata që qëndrojnë pas krimit dhe korrupsionit. Kush e mbështet korrupsionin, nuk mund të llogarisë me mbështetjen tonë. Për BE-në dhe NATO-n vlen: Kush dëshiron të ndalojë përhapjen e mëtejme të strukturave kriminale, duhet të ketë kurs të qartë. Ne duhet dhe do ta mbrojmë veten dhe të tjerët nga kanceri politik i korrupsionit dhe krimit. Për mandatin e KFOR-it kjo do të thotë: kush dëshiron të mbrojë dhe forcojë të gjithë ata që duan të ndërtojnë një shtet vërtet ligjor, duhet të miratojnë zgjatjen e mandatit”.
Ndryshe, të enjten në Parlamentin gjerman deputetët kanë diskutuar mbi vazhdimin e mandatit të trupave gjermane në Kosovë edhe këtë vit.
Michael Brand javën e kaluar ka vizituar Kosovën bashkë me ministren e Mbrojtjes, Ursula von der Leyen.
Sekretari i përgjithshëm i Aleancës Kosova e Re Ibrahim Makolli, i cili i prinë listës së kësaj partie në zgjedhjet e 8 qershorit, ka hedhur poshtë pretendimet e disa analistëve se AKR’ja nuk do të mund të korrë rezultate të mira në zgjedhjet parlamentare. Për “Epoka e re” ai është shprehur i bindur se AKR’ja së paku do të rikthejë forcën politike që ka pasur në vitin 2007.
“Jam shumë i bindur se AKR’ja më së paku do ta rikthej forcën që ka pasur në vitin 2007”, është shprehur Makolli. Duke folur për vendosjen e Behgjet Pacollit në fund të listës së AKR’së, ai ka thënë se ku është standard i ri në skenën politike kosovare, Makolli ka thënë se një veprim i tillë dëshmon se lideri i AKR’së është një prej të barabartëve. – See more at: http://fishmedia.info/lajme/makolli-do-ta-rikthejme-forcen-e-2007-s/#sthash.P5OV7gDa.dpuf
Forca të policisë në këto momente e kanë rrethuar selinë e Lëvizjes Vetëvendosje! në Prishtinë për ta arrestuar Dardan Molliqajn. “Forca të policisë e kanë rrethuar selinë Lëvizjes Vetëvendosje në Prishtinë. Ata duan ta arrestojnë Dardan Molliqajn, shefin e shtabit për pjesëmarrje në aksione”, ka konfirmuar përmes një sms zëdhënësi i Vetëvendosjes, Erzen Vraniqi, raporton Epoka e re. – See more at: http://albtime.com/index.php/top-news/19883/policia-rrethon-seline-e-vetevendosjes#sthash.lAg9Jb4m.egTMzKIb.dpuf
Komunës së Prishtinës iu ngut me gropat në kryeqytet. Që të shukatkëshin ankesat e qytetarëve, të shoqërisë civile, por edhe që të sanohej gjendja e keqe në terren me gropat, Komuna e Prishtinas, e udhëhequr nga kryetari Shpend Ahmeti, shkeli ligjin.
Tenderi ‘Sanimi i gropave nëpër qytetin e Prishtinës gjatë vitit 2014’, iu dha kundërligjshëm kompanisë ‘StrassenTiefBau’, me datën 14 prill 2014.
Kontrata u lidh në fund të muajit.
Organi Shqyrtues i prokurimit (OSHP), që njihet si ‘Gjykata e tenderëve’ ka konstatuar se Komuna e ka thyer Ligjin e Prokurimit, kur e ka rekomanduar për kontratë kompaninë ‘StrassenTiefBau’ nga Ferizaj.
Andaj, e ka rekomanduar prokurimin komunal që tenderin ta kthejë në rivlerësim.
OSHP-ja ka vlerësuar se Komuna i dha tender kompanisë që ishte e papërgjegjshme në bazë të kresave që i kishte parashtruar vetë prokurimi komunal.
Në Komunë kanë thënë se tenderin e kanë kthyer në rivlerësim.
Por, Komuna e Prishtinës, para dy javësh, ani pse tenderi ishte në Gjykatën e tenderëve duke u shqyrtuar, në një njoftim për media, ka informuar se ka filluar puna për riparimin lagje më lagje të rrugëve në qytetin e Prishtinës.
Sanimi i gropave nga kompania “Strassen&Tiefbau” kishte nisur më 10 maj.
Punët patën filluar në tunelin te Kurrizi në lagjen Dardania, për të vazhduar me rrugën “Rexhep Luci”. Po ashtu dhe rruga te Gjykata e Qarkut, dhe më pastaj në rrugën “Vëllezërit Fazliu”.
PDK-ja ka pranuar kushtin e Partisë së Drejtësisë që të vajzave me mbulesë t’u mundësohet vijimi i mësimit. Ky ka qenë kushti i Partisë së Drejtësisë për të hyrë në koalicion me PDK-në.
Lajmin e ka bërë të ditur, deputeti i PD-së, Jeton Svicra përmes rrjetit social “Facebook”.
“Te nderuar vellezer dhe motra, me lejoni qe te ju njoftoj se sot Ministria e Arsimit dhe ajo e Administrates Publike i kane ndryshuar udhezimet administrative duke hjekur pjeset ku ndalohej vijimi i mesimit dhe punesimi i vajzave me mbulese. Zoti i Madherishem i shperblefte te gjithe ata te cilet kontribuan qe ky standard i te drejtave te njeriut te jetesohet edhe ne Kosove”, ka shkruar ai.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn